Paġna fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32020M9681. Il-EUR-Lex hu l-aċċess fuq l-internet għal-liġi Ewropea. IL-KUMMISSJONI AMMINISTRATTIVA GĦALL-KORDINAZZJONI TAS-SISTEMI TAS-SIGURTÀ SOĊJALI, Wara li kkunsidrat l-Artikolu 72(d) tar-Regolament (KE) Nru 883/2004, li skontu l-Kummissjoni Amministrattiva għandha tinkoraġġixxi sa fejn ikun possibbli l-użu ta' teknoloġiji ġodda, Wara li kkunsidrat l-Artikolu 76(3) u (4) tar-Regolament (KE) Nru 883/2004, li skontu l-istituzzjonijiet għandu jkollhom l-obbligu li jikkoperaw u jikkomunikaw ma' xulxin għall-għanijiet tar-Regolamenti, Fit-351 laqgħa li saret bejn is-27 u t-28 ta' Ġunju 2017, il-Kummissjoni Amministrattiva approvat li s-sistema ċentrali tal-EESSI hija adattata għall-iskop tagħha biex jibdew l-iskambji tal-EESSI, u li l-perjodu ta' sentejn iddikjarat fid-Deċiżjoni E4 beda fit-3 ta' Lulju 2017; Fit-358 laqgħa li saret bejn is-27 u t-28 ta' Marzu 2019, il-Kummissjoni Amministrattiva qablet li, f'konformità mal-Artikolu 95 tar-Regolament (KE) Nru 987/2009 u mad-Deċiżjoni E4 tat-13 ta' Marzu 2014, il-perjodu transitorju tal-EESSI jintemm fit-2 ta' Lulju 2019; Wara li titqies il-ħtieġa li jiġu żgurati u preservati d-drittijiet taċ-ċittadini skont ir-regoli ta' koordinazzjoni tas-sigurtà soċjali; Wara li jitqiesu l-kumplessità u l-istatus tal-proġett tal-EESSI fi żmien l-adozzjoni ta' din id-Deċiżjoni, kif ukoll il-ħtieġa li tiġi żgurata t-tnedija tal-produzzjoni ordnata u effettiva tagħha u l-impenn konġunt tal-Kummissjoni Ewropea u tal-Istati Membri biex ikomplu jtejbu l-istabbiltà u s-sigurtà tal-proġett tal-EESSI; Wara li jitqies li jeħtieġ li tiġi provduta soluzzjoni alternattiva f'każ li s-sistema ċentrali tal-EESSI tfalli; Wara li jitqies li jeħtieġ li din id-Deċiżjoni tiġi applikata mit-3 ta' Lulju 2019 sabiex tilħaq l-iskopijiet tagħha li tiżgura ċ-ċertezza tad-dritt għall-istituzzjonijiet u li tissalvagwardja d-drittijiet tal-persuni koperti mir-Regolamenti, IDDEĊIDIET KIF ĠEJ: Dan l-avviż jikkonċerna l-impriżi li ġejjin: Red Rock Power Limited ("Red Rock Power"), sussidjarja indiretta ta' SDIC Power Holdings Co. Ltd ("SDIC Power", iċ-Ċina), Capman plc ("Capman", il-Finlandja), NH-Amundi Asset Management Co. Ltd ("NH-Amundi", il-Korea), ikkontrollata bi sħab minn NongHyup Financial Group (li finalment hija proprjetà tal-Federazzjoni Nazzjonali Koreana tal-Kooperattivi tal-Bdiewa u Amundi Asset Management (li finalment hija proprjetà ta' Crédit Agricole Group), Re Rock Power, CapMan, NH-Amundi jakkwistaw, fis-sens tal-Artikolu 3(1)(b) u 3(4) tar-Regolament dwar l-Għaqdiet, il-kontroll bi sħab ta' Cloud Snurran. Cloud Snurran bħalissa hija kkontrollata bi sħab minn CapMan, NH-Amundi and Macquarie. Il-konċentrazzjoni hija mwettqa permezz ta' xiri ta' ishma. Red Rock Power hija l-kumpanija azzjonarja għal investimenti Ewropej fis-settur tar-riħ ta' SDIC Power; SDIC Power hija kumpanija bbażata fiċ-Ċina prinċipalment involuta fl-investiment, il-kostruzzjoni, it-tħaddim u l-ġestjoni tal-impjanti tal-elettriku prinċipalment fiċ-Ċina, CapMan hija investiment Nordiku u impriza speċjalizzata fil-ġestjoni tal-assi, NH-Amundi hija kumpanija tal-ġestjoni tal-assi, li tipprovdi fiduċjarja ta' investiment u ġestjoni ta' fond reċiproku għat-tipi kollha ta' investimenti, Cloud Snurran hija l-joint venture (JV) li tiżviluppa, tibni u tħaddem park eoliku fuq l-art fl-Isvezja. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: Indirizz postali: Dan l-avviż jikkonċerna l-impriżi li ġejjin: HPS Investment Partners, LLC ("HPS", l-Istati Uniti tal-Amerka), Madison Dearborn Partners, LLC ("MDP", l-Istati Uniti tal-Amerka), HPS u MDP jakkwistaw, fis-sens tal-Artikolu 3(1)(b) tar-Regolament dwar l-Għaqdiet, il-kontroll bi sħab ta' Arachas kollha kemm hi. Il-konċentrazzjoni hija mwettqa permezz ta' xiri ta' ishma. HPS hija ditta tal-investiment ibbażata fl-Istati Uniti tal-Amerka. MDP hija ditta tal-investiment fl-ekwità privata bbażata fl-Istati Uniti tal-Amerka. Arachas hija sensara tal-assikurazzjoni li taħdem fis-settur kummerjali u fuq l-assikurazzjoni personali mhux tal-ħajja fl-Irlanda. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: Indirizz postali: Klassi 1.2. Prodotti tal-laħam (imsajra, immellħa, affumikati, eċċ.) ☒ jirriżultax minn metodu ta' produzzjoni, ta' pproċessar jew ta' kompożizzjoni li jikkorrispondi għal prattika tradizzjonali għal dak il-prodott jew oġġett tal-ikel ☐ huwiex magħmul minn materja prima jew ingredjenti li huma dawk li jintużaw tradizzjonalment. Il-prodott ġie rreġistrat taħt ir-Regolament ta' Implimentazzjoni tal-Kummissjoni (UE) Nru 835/2014 ☒ intużax tradizzjonalment biex jirreferi għall-prodott speċifiku ☐ jidentifikax in-natura tradizzjonali jew in-natura speċifika tal-prodott L-isem ġej mill-belt ta' Elena fit-tramuntana tal-Bulgarija, fl-għoljiet tal-medda muntanjuża u forestali ta' Elena Balkan. L-isem huwa speċifiku minnu nnifsu billi huwa magħruf fil-pajjiż kollu u jintuża komunement mingħajr ma r-reġjun ġeografiku jinfluwenza l-kwalità jew il-karatteristiki tal-prodott. "Филе Елена" (File Elena) huwa prodott tal-laħam ippressat, imnixxef u mhux ipproċessat li jitħejja mill-flett tal-majjal imkessaħ jew iffriżat, minn ingredjenti awżiljarji u ħwawar naturali. Huwa adattat għal konsum dirett mill-gruppi ta' konsumaturi kollha. Forma ovali-ċilindrika, tawwalija u ċatta, mingħajr dimensjonijiet speċifiċi. Kontenut ta' ilma: mhux aktar minn 55 % tal-piż totali Melħ (klorur tas-sodju): mhux aktar minn 6,3 % tal-piż totali pH mhux inqas minn 5,4. Dehra u kulur minn barra: wiċċ nadif u mnixxef miksi bil-bżar imħawwar u iswed, fejn il-parti mħawra tagħti lewn aħdar lill-wiċċ; Sezzjoni trażversali: it-tessut muskolari huwa aħmar kemxejn fir-roża, b'kulur aktar skur fit-truf, filwaqt li x-xaħam ivarja minn roża ċar sa kulur il-krema; Togħma u riħa: karatteristika, pjaċevoli u kemxejn mielħa, b'aroma distinta tal-ħwawar użati, mingħajr togħmiet u rwejjaħ strambi; Konsistenza: densa u elastika. Kompożizzjoni: Flett tal-majjal, imkessaħ jew iffriżat: 100 kg; Taħlita tat-tmelliħ għal 100 kg ta' flett tal-majjal: 3,5 kg melħ, 40 g antiossidant, jiġifieri aċidu askorbiku (Е300), 100 g nitrat tal-potassju jew 85 g nitrat tas-sodju, 500 g zokkor granulat raffinat; Taħlita tal-ħwawar għal 100 kg ta' flett tal-majjal: 2 kg bżar imħawwar u 200 g bżar iswed mitħun; Spag: kif inhu permess għall-użu fl-ikel. Metodu ta' produzzjoni: Il-proċess ta' tnixxif idum mill-inqas 25 jum – skont id-daqs tal-biċċiet tal-laħam – sakemm tinkiseb karatteristika densa u elastika fil-konsistenza tal-prodott. Materja prima: il-parti ta' kwalità għolja tal-karkassa ta' majjal li jkollha valur nutrizzjonali għoli, jiġifieri lonża; Wiċċ il-prodott: miksi bi bżar imħawwar u iswed mitħun fi proporzjonijiet xierqa, f'konformità mal-formulazzjoni, li jagħti lill-prodott kulur aħdar speċifiku li ma jinstabx fi prodotti oħra tal-laħam imnixxef u mhux ipproċessat li jappartjenu għall-istess grupp; Togħma u aroma: It-togħma u l-aroma karatteristiċi tal-prodott huma attribwibbli għall-ingredjenti magħżula u pproċessati b'attenzjoni, il-kundizzjonijiet speċifiċi li fihom jitnixxef u jiġi ppressat, u l-għażla xierqa ta' ħwawar. F'dan ir-rigward, il-ħwawar għandhom rwol importanti li jagħtu lill-prodott togħma distinta u speċifika. L-ewwel dokument normattiv dwar "Филе Елена" (File Elena) kien l-istandard tal-industrija ON 18 64338-73, il-flett tal-majjal imnixxef u mhux ipproċessat "Elena", il-Ministeru tal-Agrikoltura u tal-Industrija tal-Ikel, Sofija, 1973, li ġie kkompilat minn Ivan Konovski u Trendafil Ignatov. It-teknika użata biex jiġi mmanifatturat dan il-prodott finalment ġiet stabbilita fil-bidu tas-snin tmenin, meta l-industrija tal-laħam kienet taħt il-kontroll tal-Istat u l-ispeċjalisti li kienu qed jaħdmu f'impriżi fiż-żona ta' Elena kienu akkwistaw bosta snin ta' esperjenza. Sussegwentement, ġew ippubblikati l-aħħar dokument normattiv tal-Istat, TU 22/18 ta' Mejju 1983, Speċifikazzjoni teknika għall-flett tal-majjal imnixxef u mhux ipproċessat "File Elena", NAPS, Sofija, 1983, u l-istruzzjonijiet tekniċi annessi (Struzzjoni teknika għall-produzzjoni tal-flett tal-majjal imnixxef u mhux ipproċessat "Elena", il-Ministeru tal-Agrikoltura u tal-Industrija tal-Ikel, Sofija, 1983). Il-"File Elena" għadu sal-ġurnata tal-lum jiġi mmanifatturat abbażi ta' dawn id-dokumenti. fil-kompożizzjoni mhux mibdula tal-formulazzjoni; fil-metodi użati fil-proċess tal-produzzjoni; fit-togħma tradizzjonali tiegħu. In-natura tradizzjonali tal-formulazzjoni, mhux mibdula tul is-snin. In-natura tradizzjonali tal-formulazzjoni hija espressa fl-ingredjenti prinċipali tagħha, fil-kompożizzjoni tat-taħlita tat-tmelliħ u tat-taħlita tal-ħwawar (deskritti fil-punt 4.2). Din il-formulazzjoni tmur lura għall-ewwel deskrizzjonijiet tal-prodott fid-dokumenti msemmija hawn fuq – l-istandard tal-industrija ON 18 64338-73 u TU 22/18 ta' Mejju 1983, li nżammu sal-ġurnata tal-lum. Il-metodi tradizzjonali użati fil-proċess tal-produzzjoni u l-karatteristiki ta' "Филе Елена" (File Elena) jissemmew ukoll fir-reġistri ta' Hristo Savatov, speċjalista stabbilit fil-fabbrika tal-laħam Rodopa f'Veliko Tarnovo. Dawn il-metodi tradizzjonali jinkludu: il-metodi tat-tmelliħ, tal-ippressar u tat-tnixxif, kif ukoll tal-applikazzjoni tat-taħlita tal-ħwawar. It-tmelliħ jitwettaq permezz tal-metodu niexef – kull flett jingħorok bit-taħlita tat-tmelliħ bl-idejn jew b'mod mekkaniku. Matul it-tmelliħ, li jdum mill-inqas 10 ijiem, jibda l-proċess tal-maturazzjoni. Karatteristika tradizzjonali oħra tal-prodott hija d-distribuzzjoni uniformi tal-umdità, li tiġi żgurata permezz tal-ippressar. Dan jirriżulta fit-tnixxif uniformi tal-laħam, li min-naħa tiegħu jiżgura li l-laħam jimmatura b'mod korrett. Il-laħam jiġi ppressat bl-użu ta' preses magħmulin mill-injam naturali. L-injam jipprovdi stabbiltà taħt pressjoni u jassorbi parzjalment l-umdità rrilaxxata mill-prodott, li huwa importanti mhux biss għall-forma tal-prodott iżda wkoll għall-iżvilupp naturali tal-mikroflora speċifika. It-tnixxif tal-prodott jitwettaq f'kundizzjonijiet speċifiċi tat-temperatura tal-arja u tal-umdità sabiex tintgħażel il-mikroflora speċifika li tikkontribwixxi għall-karatteristiki organolettiċi, nutrizzjonali u tat-togħma li huma tipiċi tal-prodott lest. It-teknika tradizzjonali teħtieġ post għat-tnixxif u l-maturazzjoni, sabiex ikunu possibbli l-iżvilupp u l-preservazzjoni ta' mikroflora tal-aċidu lattiku li hija speċifika għall-Bulgarija. L-irfinar għall-proċessi naturali li huwa ppreservat f'dan il-metodu tradizzjonali ta' tnixxif huwa dovut għax-xogħol u l-għarfien ta' ġenerazzjonijiet ta' teknoloġisti Bulgari, kif inhu rifless fl-ewwel dokument tekniku tal-1973. Il-karatteristiki tat-taħlita tal-ħwawar tal-prodott jinsabu fit-tħejjija u l-applikazzjoni tagħha. Tradizzjonalment, il-bżar imħawwar jitfarrak minflok jiġi mitħun, u t-taħlita tal-ħwawar tiġi applikata għall-flett permezz tal-irrolljar. Dawn il-metodi tradizzjonali ta' tħejjija (it-tifrik tal-bżar imħawwar) u l-applikazzjoni (l-irroljar) tat-taħlita tal-ħwawar jippermettu l-preservazzjoni taż-żjut essenzjali li jinsabu fil-ħwawar, li jagħtu togħma aktar qawwija lill-prodott lest. Dan jippreserva l-kulur aħdar frisk tat-taħlita tal-ħwawar li l-prodott jiġi miksi biha. Formazzjoni tat-togħma tradizzjonali Il-mikroflora naturali magħżula permezz ta' metodi tradizzjonali ta' tnixxif u ppressar, flimkien mal-ħwawar tal-prodott magħżula bir-reqqa u bbilanċjati, jiffurmaw l-aroma u t-togħma karatteristiki ta' "Филе Елена" (File Elena), li ġew ippreservati sal-lum. L-inklużjoni ta' nbejjed bojod bħala prodott kopert mid-DOP "Ribera del Duero" u l-inklużjoni tas-sinonimu "clarete" biex jiddeskrivi nbejjed rożè, bil-għan li tittejjeb il-prestazzjoni tagħhom fis-suq. Il-Kunsill Regolatorju jqis li l-esperjenza fil-produzzjoni tal-inbejjed bojod fiż-żona, b'mod partikolari matul dawn l-aħħar 20 sena u bbażata l-aktar fuq il-varjetà lokali Albillo Mayor, laħqet maturità suffiċjenti biex dawn il-prodotti jkunu koperti mid-DOP "Ribera del Duero". Ix-xewqa li jinżammu l-pjantaġġuni storiċi ta' dawn il-varjetajiet ta' għeneb abjad fiż-żona, flimkien mad-diversità ġenetika tagħhom, l-impatt fil-midja u s-suċċess kummerċjali ta' dawn l-inbejjed fis-suq, huma raġunijiet biex il-Kunsill Regolatorju jabbozza regoli biex ikoprihom kif intalab matul iż-żmien mis-settur. Ittieħdet id-deċiżjoni li jiġi inkluż it-terminu "clarete" biex jiddeskrivi l-inbejjed rożè, wara talbiet mill-operaturi f'dan ir-rigward, li jridu jippreservaw l-użu ta' kelma tradizzjonali fiż-żona li tiddefinixxi dawn l-inbejjed skont il-kulur tagħhom. Dan ma jwassal għall-ebda bidla fil-kundizzjonijiet jew fil-prattiki tal-produzzjoni. Tip ta' emenda: normali Kemm l-inbejjed bojod kif ukoll il-"claretes" (li huma l-istess bħall-inbejjed rożè iżda għandhom l-isem użat tradizzjonalment fiż-żona, li jirreferi għall-kulur tagħhom u li huwa rikonoxxut fil-leġiżlazzjoni nazzjonali dwar it-tikkettar) huma inklużi fil-kategorija tal-Inbejjed; li tibqa' l-unika kategorija awtorizzata fl-Ispeċifikazzjoni tal-Prodott. Din l-emenda ma timmodifikax, iżżid jew tħassar xi kategorija ta' nbid. Għalhekk ma taqa' fl-ebda waħda mill-kategoriji previsti fl-Artikolu 14(1) tar-Regolament (UE) Nru 2019/33. Ipprovdi definizzjoni tal-karatteristiċi analitiċi li jridu jiġu segwiti mill-inbejjed bojod sabiex jissodisfaw l-Ispeċifikazzjoni tal-Prodott u għalhekk ikunu koperti mid-DOP "Ribera del Duero". L-inklużjoni ta' dan it-tip ta' nbid ġdid teħtieġ li jiġu ddefiniti l-karatteristiċi fiżikokimiċi tiegħu, mill-anqas fit-termini stabbiliti fl-Artikolu 20 tar-Regolament ta' Implimentazzjoni tal-Kummissjoni (UE) 2019/34 tas-17 ta' Ottubru 2018 li jistabbilixxi r-regoli għall-applikazzjoni tar-Regolament (UE) Nru 1308/2013 tal-Parlament Ewropew u tal-Kunsill u r-Regolament (UE) Nru 1306/2013 tal-Parlament Ewropew u tal-Kunsill. Tip ta' emenda: normali Din l-emenda tadatta l-karatteristiċi fiżikokimiċi, iżda ma tinvolvix bidla sostanzjali fil-prodott finali, u b'hekk jinżammu l-karatteristiċi u l-profil deskritti fir-rabta, li huma konsegwenza tal-interazzjoni bejn il-fatturi fiżiċi u umani. Għalhekk, din l-emenda ma taqa' fl-ebda waħda mill-kategoriji previsti fl-Artikolu 14(1) tar-Regolament (UE) 2019/33. Definizzjoni ġdida tal-parametri organolettiċi li għandhom jiġu ssodisfati mid-diversi kategoriji ta' nbid sabiex ikunu koperti mid-DOP "Ribera del Duero" biex dawn jiġu allinjati aħjar mat-tekniki attwali ta' analiżi sensorja. L-inklużjoni tal-karatteristiċi organolettiċi li għandhom jiġu ssodisfati mill-inbejjed bojod koperti mid-DOP. L-esperjenza miksuba mill-Kunsill Regolatorju fil-qafas tal-proġett iffinanzjat mill-FAEŻR dwar "L-iżvilupp ta' għodod analitiċi għall-istandardizzazzjoni tal-analiżi sensorja mwettqa mill-kumitati tad-dewqan tad-DOP ta' Castilla y León" wasslet għall-abbozzar ta' definizzjoni aktar preċiża tat-tipi ta' prodotti differenti u tal-inklużjoni ta' għadd ta' definizzjonijiet introduttorji biex jispjegaw u jagħtu aktar ċarezza lill-interpretazzjoni tal-inbejjed. Din l-emenda twieġeb b'mod partikolari għall-isforzi biex il-karatteristiċi li għandhom jiġu ssodisfati minn kull tip ta' nbid jiġu deskritti aħjar, kif ukoll biex jgħinu fl-applikazzjoni ta' sistema ta' analiżi sensorja li qiegħda tiġi żviluppata bħalissa u li tissodisfa l-istandard UNE-EN ISO/IEC 17025:2017. Dan ma jbiddilx il-karatteristiċi tal-prodott, iżda minflok jagħti deskrizzjoni aktar dettaljata f'konformità ma' tekniki ġodda ta' analiżi sensorja. Tip ta' emenda: normali Din l-emenda tadatta l-karatteristiċi organolettiċi, iżda ma tinvolvix bidla sostanzjali fil-prodott protett, li jżomm il-karatteristiċi u l-profil deskritti fir-rabta, li huma konsegwenzatal-interazzjoni bejn il-fatturi naturali u umani. Għalhekk, din l-emenda ma taqa' fl-ebda waħda mill-kategoriji previsti fl-Artikolu 14(1) tar-Regolament (UE) 2019/33. Id-definizzjoni tal-qawwa naturali minima meħtieġa mill-għeneb tal-varjetà Albillo Mayor użat għall-produzzjoni ta' nbejjed protetti. Minħabba l-importanza tal-freskezza għal dan it-tip ta' nbid, u filwaqt li jitqiesu kemm l-esperjenza kif ukoll ir-rapporti dwar din il-varjetà li għamel l-Instituto Tecnocico Agrario Castilla y León [l-Istitut tat-Teknoloġija Agrikola ta' Castilla y León, ITACyL] waqt l-għażla klonali li saret għall-varjetà Albillo Mayor, ittieħdet deċiżjoni biex il-livell limitu minimu għall-konformità ma' dan il-parametru jiġi stabbilit bħala 17,9 ° Brix (10,5 ° Beaumé). Ix-xejra tas-suq favur il-freskezza tal-inbejjed, għal dan it-tip ta' nbid abjad, u d-differenzi ċari fil-klima bejn il-vendemmji, ukoll kellhom impatt fuq din id-deċiżjoni. Ġie deċiż ukoll li l-parametri jkunu espressi fi gradi Brix minħabba li dan huwa ta' vantaġġ meta wieħed jiġi biex jistabbilixxi l-kompiti tal-kontroll tal-ħsad. Tip ta' emenda: normali Din l-emenda tadatta biss il-kundizzjonijiet inizjali tal-materja prima. Hija ma tinvolvix bidla sostanzjali fil-prodott protett, li jżomm il-karatteristiċi u l-profil deskritti fir-rabta, li huma konsegwenza tal-interazzjoni bejn fatturi naturali u umani. Għalhekk, din l-emenda ma taqa' fl-ebda waħda mill-kategoriji previsti fl-Artikolu 14(1) tar-Regolament (UE) 2019/33. Żieda fir-rendiment tal-estrazzjoni minn 70 litru għal kull 100 kg ta' għeneb għal 72 litru għal kull 100 kg ta' għeneb. F'dawn l-aħħar snin, teknoloġiji ġodda fil-fabbriki tal-inbid, fir-refriġerazzjoni u fl-użu ta' filtri tal-vakwu għall-klassifikazzjoni tal-most wasslu għal żieda fl-użu tal-meraq tal-għeneb mingħajr ma kkawżaw pressjoni sinifikanti b'impatt negattiv fuq il-kwalità. Ir-riżultat huwa rendiment ogħla u l-istess livell ta' kwalità meħtieġ mill-Ispeċifikazzjoni tal-Prodott. Tip ta' emenda: normali Din l-emenda ma tinvolvix tibdil sostanzjali fil-prodott protett, li jżomm il-karatteristiċi u l-profil deskritti fir-rabta, li huma konsegwenza tal-interazzjoni bejn il-fatturi naturali u umani. Għalhekk, din l-emenda ma taqa' fl-ebda waħda mill-kategoriji previsti fl-Artikolu 14(1) tar-Regolament (UE) 2019/33. Ir-regoli dwar il-kundizzjonijiet u l-perjodi ta' maturazzjoni huma trasferiti mit-Taqsima 8 għat-Taqsima 3, peress li huwa maħsub li dan huwa aktar xieraq. Ir-regoli dwar il-kundizzjonijiet u l-perjodi ta' maturazzjoni ma ġewx emendati. Sempliċement il-pożizzjoni tagħhom inbidlet mill-punt 8(b)(3), ir-Regoli dwar it-tikkettar, fejn kienu inklużi bħala regoli dwar l-użu ta' termini tradizzjonali u tikkettar fakultattiv, għat-Taqsima 3(b)(3), Prattiki enoloġiċi speċifiċi, Kundizzjonijiet ta' maturazzjoni. Ittieħed vantaġġ minn din l-opportunità biex tiġi inkluża kjarifika dwar il-kalkolu tal-perjodi ta' maturazzjoni sabiex ikun previst li l-bidu tal-kalkolu ta' dawn il-perjodi stipulati f'din it-taqsima ma jista' qatt ikun qabel l-1 ta' Ottubru tas-sena tal-ħsad. Fl-istess ħin, il-kalkolu tal-perjodu ta' maturazzjoni minimu meħtieġ għall-għażla tal-użu tat-termini tradizzjonali "RESERVA" u "GRAN RESERVA" għandu jibda meta l-lott tal-inbid jitferra' fil-btieti tal-ballut. Barra minn hekk, hemm regola dwar il-kapaċità massima tal-btieti kkunsidrati bħala xierqa għall-kwalità tal-prodott finali (330 għal termini tradizzjonali u 600 għal "Roble/Barrica"). Tip ta' emenda: normali Din l-emenda hija biss bidla ta' paragrafu u kjarifika. Dan ma jfissirx bidla sostanzjali fil-prodott protett, li jżomm il-karatteristiċi u l-profil deskritti fir-rabta, u li huma konsegwenza tal-interazzjoniazzjoni bejn il-fatturi naturali u umani. Għalhekk, din l-emenda ma taqa' fl-ebda waħda mill-kategoriji previsti fl-Artikolu 14(1) tar-Regolament (UE) 2019/33. Definizzjoni ġdida tal-kompożizzjoni tal-varjetajiet għall-inbejjed ħomor koperti mid-DOP "Ribera del Duero" billi jiżdied l-użu possibbli tal-varjetà Garnacha Tinta sa 25 % peress li din hija varjetà dejjem aktar imfittxija fis-suq. Ittieħdet id-deċiżjoni li l-perċentwal possibbli sa fejn il-varjetà awtorizzata Garnacha Tinta tkun tista' tintuża jiġi stabbilit għal dak permess għall-varjetajiet l-oħra awtorizzati. Din l-emenda ġiet inkluża fuq talba tas-settur, li jqis li l-isfumaturi tal-varjetà huma ta' benefiċċju. Madankollu, l-użu tagħha mhux affettwat, bil-kundizzjoni li jinżamm minimu ta' 75 % Tempranillo jew Tinto Fino jew Tina del País. Bħalissa hemm numru ta' operaturi li qed jużaw din il-varjetà dejjem aktar. Huma jindikaw il-punteġġi għoljin miksuba mill-esperti tal-inbid għal dawn l-inbejjed u anke għal dawk li ma jikkwalifikawx għall-protezzjoni minħabba l-kwantitajiet ogħla ta' din il-varjetà fil-kompożizzjoni tagħhom. Bl-istess mod, il-varjetà Garnacha Tinta tradizzjonalment kienet tintuża b'mod estensiv fl-inbejjed ħomor taż-żona. Għalhekk, il-karattru storiku tagħha u r-relazzjoni tagħha mar-reġjun ġew murija. Barra minn hekk, l-irqajja' ta' Garnacha Tinta preżenti fiż-żona jirrappreżentaw sors ġenotipiku reali tal-varjetà peress li dawn inkisbu permezz ta' għażla tal-massa matul ġenerazzjonijiet u b'dan il-mod adattaw b'mod perfett għat-territorju. Huwa l-każ li l-Kunsill Regolatorju jixtieq iżomm u jagħti spinta lil dan il-valur fiż-żona, b'mod partikolari bil-ħsieb li jgħammar lilu nnifsu bl-għodda biex jiġġieled sitwazzjonijiet li qed jinbidlu, speċjalment it-tisħin globali. Fl-aħħar nett, id-domanda attwali tas-suq għall-inbejjed ta' freskezza akbar turi l-utilità ta' din il-varjetà meta tintuża b'mod aktar estensiv, peress li x'aktarx li tipproduċi nbejjed b'dawn il-karatteristiċi. Tip ta' emenda: normali Din l-emenda ma tinvolvix tibdil sostanzjali fil-prodott protett, li jżomm il-karatteristiċi u l-profil deskritti fir-rabta, li huma konsegwenza tal-interazzjoni bejn il-fatturi naturali u umani. Għalhekk, din l-emenda ma taqa' fl-ebda waħda mill-kategoriji previsti fl-Artikolu 14(1) tar-Regolament (UE) 2019/33. L-istabbiliment tal-perċentwali tal-varjetajiet li għandhom jiġu ssodisfati mill-inbejjed bojod protetti. Dan, b'mod partikolari, jikkonċerna l-varjetà ewlenija Albillo Mayor. L-inbejjed bojod prodotti mill-operaturi rreġistrati, li l-preżenza tagħhom fis-suq qed tiżdied iżda li mhumiex koperti mid-Denominazzjoni ta' Oriġini, għandhom proporzjon kbir tal-varjetà lokali Albillo Mayor. L-iffissar tal-livell għal 75 % bħala l-varjetà ewlenija jkun mod sodisfaċenti kif dan jiġi rifless, bl-użu tal-istess argument bħal dak użat għall-inbejjed ħomor fiż-żona, fejn il-perċentwal minimu tal-varjetà Tempranillo huwa ffissat għal 75 % ukoll. Fi kwalunkwe każ, l-ewwel dispożizzjoni tranżizzjonali tar-Regolament applikabbli dwar id-Denominazzjoni ta' Oriġini Ribera del Duero u dwar il-Kunsill Regolatorju tagħha tiddikjara: L-ewwel nett. - F'konformità mat-tielet dispożizzjoni tranżizzjonali tal-Ordni tal-21 ta' Lulju 1982, il-Kunsill Regolatorju jista' jawtorizza l-produzzjoni ta' nbejjed protetti b'għeneb minn vinji fiż-żona tal-produzzjoni li fiha hemm taħlita ta' varjetajiet, sakemm il-varjetajiet awtorizzati minn dan ir-Regolament ikunu dawk li jippredominaw. It-tieni nett, għandhom jiġu kkunsidrati modifiki futuri tal-Ispeċifikazzjoni rigward l-inklużjoni ta' tipi ġodda ta' nbid. Għal din ir-raġuni huwa xieraq li jiġu żgurati l-kwalitajiet tal-varjetà lokali, u wkoll li jkun hemm lok għal manuvrar fir-rigward tal-inklużjoni ta' varjetajiet tradizzjonali oħra fl-inbejjed, sakemm l-istudji tekniċi fil-futur jiġġustifikaw dan. B'rabta ma' dan, jenħtieġ li jiġi miżjud li l-inbejjed li qed jiġu prodotti u li huma bbażati fuq il-varjetà Albillo Mayor qed isibu posthom fis-suq bħala nbejjed fin-niċċa ta' nbejjed ta' kwalità, u li b'mod ġenerali jġibu prezzijiet għoljin għal inbejjed ta' din il-kategorija, li jagħmilhom inbejjed bojod ta' kwalità għolja. Tip ta' emenda: normali Ġie ġġustifikat li l-inklużjoni tal-inbejjed bojod mhix emenda f'termini tal-UE. Ladarba dawn l-inbejjed jiġu inklużi, se jiġu stabbiliti r-regoli dwar il-produzzjoni tagħhom u r-restrizzjonijiet biex jinżammu l-karatteristiċi ewlenin tal-inbejjed taż-żona. Għalhekk, din l-emenda ma taqa' fl-ebda waħda mill-kategoriji previsti fl-Artikolu 14(1) tar-Regolament (UE) 2019/33. Reviżjoni taż-żona ġeografika. Iż-żona definita ma nbidlitx. L-uniċi aġġornamenti jikkonċernaw l-ismijiet tal-postijiet inklużi fiha, billi wara l-introduzzjoni tad-Denominazzjoni ta' Oriġini kien hemm tibdil fil-fruntieri tal-muniċipalitajiet u tal-awtoritajiet lokali. Tip ta' emenda: normali Iż-żona ma nbidlitx, inbidel il-kliem tal-paragrafu biss. Deskrizzjoni u raġunijiet: L-inklużjoni tal-produzzjoni massima permessa għal kull ettaru għall-varjetà Albillo Mayor, stabbilita għal 9 500 kg/ettaru. Għalkemm il-produttività tal-varjetajiet f'Ribera del Duero tista' tvarja, l-istudji mwettqa mill-ITACyL matul l-għażla tal-kloni tal-varjetà Albillo Mayor jindikaw li ċ-ċifra ta' 9 500 kilogramma għal kull ettaru hija ċifra raġonevoli għall-produzzjoni ta' din il-varjetà, u dan ifisser li l-Ispeċifikazzjoni tal-Prodott tinkludi dan fiż-żona tagħna. L-esperjenza turi wkoll li ċ-ċifra fornita mill-ITACyL hija xierqa minħabba li normalment ikun meħtieġ li jinqata' għadd kbir ta' għenieqed taħt il-limitu massimu attwali li jillimita l-produzzjoni minħabba li, fir-rigward tal-inbejjed koperti bħalissa, dawn jistgħu jintużaw biss għall-produzzjoni ta' nbejjed ħomor u rożè. Dan il-limitu massimu huwa ogħla minn dak li kien ġie stabbilit qabel u jirriżulta mill-inklużjoni tal-inbejjed bojod ibbażati fuq din il-varjetà fl-Ispeċifikazzjoni tal-Prodott. Għal dawn, dak li huwa mixtieq huwa freskezza ċara, iżda l-limitu massimu preċedenti li jillimita l-produzzjoni għal din il-varjetà jagħmilha aktar diffiċli li dan jinkiseb. Tip ta' emenda: normali Il-varjetà Albillo Mayor użata b'mod partikolari għall-produzzjoni tal-inbid abjad teħtieġ l-iffissar ta' rendiment massimu għal kull ettaru. Għalhekk, din l-emenda ma taqa' fl-ebda waħda mill-kategoriji previsti fl-Artikolu 14(1) tar-Regolament (UE) 2019/33. Deskrizzjoni u raġunijiet: Il-varjetà Albillo Mayor hija kkunsidrata bħala l-varjetà ewlenija billi dejjem kienet il-varjetà bajda per eċċellenza f'din iż-żona. L-inklużjoni ta' nbejjed bojod fl-Ispeċifikazzjoni trid tkun marbuta mal-importanza tal-varjetà Albillo Mayor bħala l-bażi. Din il-varjetà trid għalhekk titqies bħala varjetà primarja minflok tissejjaħ biss varjetà awtorizzata. Hemm għadd ta' raġunijiet li jsostnu l-ħtieġa li l-varjetà ewlenija tkun dik ta' Albillo Mayor, għall-produzzjoni tal-inbejjed bojod f'Ribera del Duero: L-ewwel nett, hija l-unika varjetà bajda awtorizzata fiż-żona. It-tieni nett, hija l-varjetà ewlenija tal-inbejjed bojod ikkummerċjalizzati mill-fabbriki tal-inbid irreġistrati u li s-suċċess tagħha fis-suq u fost il-kritiċi tal-inbid qiegħed iżid l-interess għalihom. It-tielet nett, hija l-aktar varjetà tradizzjonali u l-aktar waħda distintiva mkabbra fiż-żona protetta. Il-karatteristiċi tal-inbejjed bojod huma għalhekk marbutin ħafna ma' din il-varjetà, li għaldaqstant trid tiġi rikonoxxuta bħala l-varjetà ewlenija għall-produzzjoni tal-inbejjed bojod f'Ribera del Duero. Fid-dawl ta' din is-sitwazzjoni, biex jiġu inklużi l-inbejjed bojod taż-żona jidher li l-għażla l-aktar rakkomandabbli hija li l-varjetà Albillo Mayor tiġi stabbilita bħala dik ewlenija sabiex jiġi żgurat li l-inbejjed fiż-żona jżommu l-karatteristiċi tradizzjonali tagħhom. Mil-lat storiku, il-varjetà Albillo Mayor dejjem ikkoeżistiet mal-varjetà Tempranillo fil-vinji tar-reġjun. Tabilħaqq, iż-żewġ varjetajiet iddefinew il-karattru tal-inbejjed ta' Ribera del Duero. Tip ta' emenda: normali Il-varjetà Albillo Mayor użata b'mod partikolari għall-produzzjoni ta' nbejjed bojod dejjem kienet awtorizzata u hija l-varjetà bajda per eċċellenza fiż-żona. Din ma timplikax bidla, iżda sempliċement rikonoxximent ta' dak li ntqal hawn fuq. Għalhekk, din l-emenda ma taqa' fl-ebda waħda mill-kategoriji previsti fl-Artikolu 14(1) tar-Regolament (UE) 2019/33. L-inklużjoni ta' għeneb minn vinji storiċi bħala parti mill-inbejjed koperti. L-użu ta' ċerti varjetajiet minuri ħafna, imħallta ma' varjetajiet ewlenin, ilha t-tradizzjoni għal ħafna snin, inkluż fil-perjodu mill-introduzzjoni tal-Denominazzjoni ta' Oriġini għaż-żona fil-każ tal-inbejjed rożè/"clarete" (li kienet parti mir-regoli speċifiċi, qabel l-abbozzar tal-Ispeċifikazzjoni). L-irqajja' tad-diversi varjetajiet storiċi preżenti fiż-żona jirrappreżentaw ukoll sors sinifikanti ta' varjabbiltà ġenetika minħabba li dawn inkisbu permezz ta' għażla tal-massa matul ġenerazzjonijiet u adattaw b'mod adegwat għat-territorju b'dan il-mod. Huwa wkoll il-każ li l-Kunsill Regolatorju jixtieq iżomm u jagħti spinta lil dan il-valur tradizzjonali fiż-żona, b'mod partikolari bl-għan li jgħammar lilu nnifsu bl-għodod biex jiġġieled sitwazzjonijiet li qed jinbidlu, speċjalment it-tisħin globali. Sadanittant, is-suq qed jitlob għal inbejjed bi freskezza akbar u firxa ta' bi sfumaturi differenti fil-kumplessità tagħhom. Dan jindika l-utilità ta' dawn il-varjetajiet b'mod aktar estensiv, li kienet talba li saret ta' spiss mill-operaturi. Tip ta' emenda: normali Din l-emenda ma timplikax bidla sostanzjali fil-karatteristiċi tal-prodott, li jżommu l-karatteristiċi distintivi spjegati fir-rabta. L-idea hawnhekk hija li jinġabru flimkien il-prattiki tradizzjonali u l-possibbiltajiet offruti mill-varjetajiet introdotti fiż-żona, b'xejriet ġodda tal-produzzjoni tal-inbid, li jimmiraw lejn prodott tal-ogħla kwalità li jissodisfa l-gosti attwali tal-konsumaturi. Għalhekk, din l-emenda ma taqa' fl-ebda waħda mill-kategoriji previsti fl-Artikolu 14(1) tar-Regolament (UE) 2019/33. Bidliet minimi fil-kliem tar-rabta biex jiġu ċċarati xi kunċetti u biex jiġu ġġustifikati l-bidliet proposti. L-emendi proposti għall-Ispeċifikazzjoni għad-DOP "RIBERA DEL DUERO" la jimplikaw bidla sostanzjali fir-rabta u lanqas ma jikkompromettuha. Madankollu, kien neċessarju li dan il-kliem jiġi rivedut sabiex jiġu ċċarati għadd ta' kunċetti, b'mod partikolari sabiex jiġi enfasizzat li l-emendi kkonċernati jkunu ġġustifikati u li ma jiksrux ir-rabta kawżali. Tip ta' emenda: normali Din mhix bidla sostanzjali, iżda sempliċement kliem aktar xieraq. Għalhekk, din l-emenda ma taqa' fl-ebda waħda mill-kategoriji previsti fl-Artikolu 14(1) tar-Regolament (UE) 2019/33. Bidliet fit-Taqsima 8, Rekwiżiti applikabbli ulterjuri; dawn jaġġornaw il-qafas legali u jiċċaraw ċerti elementi, bħall-obbligu tal-inklużjoni fir-reġistri, l-eċċezzjonijiet għal kif jiġi applikat ir-rendiment, il-ġustifikazzjoni għall-ibbottiljar fl-oriġini u l-indikazzjonijiet dwar it-tikkettar. Hawnhekk qed tiġi introdotta wkoll il-possibbiltà li jintużaw parametri tal-popolazzjoni (unidades poblacionales) bħala postijiet ġeografiċi iżgħar. Dan il-paragrafu fil-fatt ġie rivedut bis-sħiħ sabiex jiġu ċċarati xi aspetti li ma kinux ċari biżżejjed. Il-kliem issa huwa aktar konformi mar-regoli attwali. L-għażla li jiġi indikat l-isem ta' post ġeografiku iżgħar tfisser li jkun possibbli li jiġi inkluż l-isem ta' muniċipalitajiet u awtoritajiet lokali (insedjamenti) fiż-żona ġeografika. Din hija reazzjoni għal talba mis-settur, minħabba li llum il-konsumaturi jagħtu importanza akbar lill-għarfien dwar il-provenjenza tal-prodott. Id-delimitazzjonijiet tal-parametri tal-popolazzjoni huma preċiżi minħabba li huma diviżjonijiet amministrattivi. Tip ta' emenda: normali Il-bidliet proposti f'dan il-paragrafu ma jinvolvux xi bidla fl-isem li għandu jiġi protett, u lanqas xi restrizzjoni ġdida fuq il-kummerċjalizzazzjoni. Għalhekk, din l-emenda ma taqa' fl-ebda waħda mill-kategoriji previsti fl-Artikolu 14(1) tar-Regolament (UE) 2019/33. Deskrizzjoni u raġunijiet: Aġġornament fil-paragrafu dwar il-kompiti ta' monitoraġġ. Il-proċess ta' ċertifikazzjoni għall-istandard UNE-EN-ISO 17065, li l-Kunsill Regolatorju huwa involut fih, jeħtieġ reviżjoni ta' dan il-paragrafu sabiex isir kompatibbli mal-prinċipji stabbiliti fl-istandard. Tip ta' emenda: normali Din l-emenda ma taqa' fl-ebda waħda mill-kategoriji previsti fl-Artikolu 14(1) tar-Regolament (UE) 2019/33. DOP – Denominazzjoni ta' Oriġini Protetta "JOVEN" (ebda maturazzjoni jew b'maturazzjoni u/jew fermentazzjoni f'kartell ta' anqas minn tliet xhur). Dehra: ċara, b'intensità tal-kulur mill-anqas medja u b'tonalitajiet li jvarjaw ta' aħmar fil-vjola. Aroma: preżenza ta'aromi tal-frott aħmar u/jew iswed frisk sa grad medju. Togħma: ibbilanċjata u friska bħala riżultat tal-komponent aċiduż, u b'korporatura ħafifa jew medja. Persistenza qasira bħala minimu. "JOVEN ROBLE" (b'maturazzjoni/jew fermentazzjoni f'kartell ta' aktar minn tliet xhur) Dehra: ċara, b'intensità tal-kulur mill-anqas medja u b'tonalitajiet li jvarjaw ta' aħmar fil-vjola. Aroma: preżenza ta' aromi tal-frott aħmar u/jew frisk iswed flimkien ma' aromi mill-maturazzjoni tal-injam tal-ballut. Togħma: ibbilanċjata u friska bħala riżultat tal-komponent aċiduż, u mill-anqas korporatura medja. Mill-anqas persistenza qasira Fi kwalunkwe każ, il-parametri fiżikokimiċi stabbiliti f'dan il-paragrafu għandhom jikkonformaw mal-limiti stabbiliti fir-regoli tal-UE. Dehra: ċara, b'intensità tal-kulur mill-inqas medja u b'tonalitajiet li jvarjaw minn aħmar lewn il-granata għal aħmar fil-vjola. Ebda diossidu tal-karbonju. Aroma: preżenza ta' aromi tal-frott aħmar u/jew iswed frisk flimkien ma' aromi mill-maturazzjoni tal-injam tal-ballut, sa mill-anqas grad medju. Togħma: ibbilanċjata, b'biżżejjed freskezza tal-aċidu u b'korporatura medja sa sħiħa u persistenza medja sa dewwiema. Fi kwalunkwe każ, il-parametri fiżikokimiċi stabbiliti f'dan il-paragrafu għandhom jikkonformaw mal-limiti stabbiliti fir-regoli tal-UE. "RESERVA" U "GRAN RESERVA" AĦMAR, U NBEJJED ĦOMOR OĦRAJN TA' AKTAR MINN SENTEJN Dehra: nadifa jew kemxejn imċajpra, b'intensità tal-kulur mill-inqas medja u b'tonalitajiet li jvarjaw minn aħmar lewn iċ-ċlamit għal aħmar fil-vjola. Ebda diossidu tal-karbonju. Aroma: aromi mill-maturazzjoni tal-injam tal-ballut għal grad medju, bil-preżenza possibbli ta' compotes tal-frott imma l-ebda frott frisk. Togħma: ibbilanċjata, b'aċidità suffiċjenti u b'korporatura medja sa sħiħa, u b'persistenza medja sa dewwiema. INBEJJED OĦRAJN IMMATURATI GĦAL AKTAR MINN SENTEJN (b'maturazzjoni jew fermentazzjoni f'kartell ta' aktar minn tliet xhur) Dehra: nadifa jew kemxejn imċajpra, b'intensità tal-kulur mill-anqas medja u b'tonalitajiet li jvarjaw minn aħmar lewn iċ-ċlamit għal aħmar fil-vjola. Aroma: preżenza ta' aromi mill-maturazzjoni tal-injam tal-ballut. Togħma: ibbilanċjata, b'aċidità suffiċjenti u b'korporatura medja sa sħiħa, u b'persistenza medja sa dewwiema. Fi kwalunkwe każ, il-parametri fiżikokimiċi stabbiliti f'dan il-paragrafu għandhom jikkonformaw mal-limiti stabbiliti fir-regoli tal-UE. Dehra: Trasparenti, b'tonalità bejn il-qoxra tal-basal u l-lampun, bil-possibbiltà ta' xi tonalitajiet griżi fil-qiegħ tal-flixkun. Aroma: preżenza ta' aromi ta' frott aħmar u/jew frott ieħor. Togħma: ibbilanċjata u friska b'aċidità medja jew għolja u b'korporatura ħafifa jew medja. Dehra: Trasparenti, b'tonalità bejn il-qoxra tal-basal u l-lampun, bil-possibbiltà ta' xi tonalitajiet griżi fil-qiegħ tal-flixkun. Aroma: preżenza ta' aromi ta' frott aħmar frisk jew ta' frott aħmar f'compote u/jew frott ieħor, flimkien ma' aromi mill-maturazzjoni tal-injam tal-ballut. Il-preżenza tal-frott mhijiex obbligatorja fil-każ tal-inbejjed "Reserva" u "Gran Reserva". Togħma: ibbilanċjata u friska b'aċidità medja jew għolja u b'korporatura ħafifa jew medja. Fi kwalunkwe każ, il-parametri fiżikokimiċi stabbiliti f'dan il-paragrafu għandhom jikkonformaw mal-limiti stabbiliti fir-regoli tal-UE. Dehra: trasparenti u safra lewn it-tiben b'intensità li tvarja. Aroma: preżenza ta' aromi ta' "frott ieħor". Wieħed jista' jtiegħem noti ta' pjanti. Togħma: ibbilanċjata u friska b'aċidità medja jew għolja u b'korporatura ħafifa jew medja. Dehra: nadifa b'tonalità bejn isfar lewn it-tiben u isfar dehbi. Fl-inbejjed bit-termini tradizzjonali "Crianza", "Reserva" u "Gran Reserva", hija permessa tonalità lewn id-deheb antik. Aroma: preżenza ta' aromi ta' "frott ieħor", li jista' jkun frisk jew bħala compote, flimkien ma' aromi mill-maturazzjoni tal-injam tal-ballut. Il-preżenza tal-frott mhijiex obbligatorja fil-każ tal-inbejjed "Reserva" u "Gran Reserva". Togħma: ibbilanċjata u friska b'aċidità medja jew għolja u b'korporatura ħafifa jew medja. Aċidità volatili massima: 0,65 g/l għall-inbejjed mhux iffermentati u għall-inbejjed li ma jitħallewx jimmaturaw f'bittiji (10,83 milliekwivalenti għal kull litru) 0,8 g/l għall-inbejjed mhux iffermentati u għall-inbejjed li ma jitħallewx jimmaturaw f'bittiji (13,33 milliekwivalenti għal kull litru) Prattiki ta' tkabbir Sabiex jitqiesu bħala rqajja' tal-vinji għall-produzzjoni tal-għeneb taħt id-DOP "Ribera del Duero", l-irqajja' jridu jkunu mill-anqas fit-tielet ċiklu ta' tkabbir tagħhom mit-tħawwil. Prattiki ta' tkabbir Id-densità minima għall-pjanti l-ġodda se tkun ta' 2 000 vinja għal kull ettaru. Prattiki enoloġiċi speċifiċi 19,1° Brix (11° Beaumé) għall-varjetajiet il-ħomor u 17,9° Brix (10,5° Beaumé) għall-varjetajiet il-bojod. Prattiki enoloġiċi speċifiċi Mhux aktar minn 72 litru nbid jew most għal kull 100 kg għeneb maħsud. Kundizzjonijiet ta' maturazzjoni Prattiki enoloġiċi speċifiċi "CRIANZA": inbejjed ħomor b'perjodu minimu ta' maturazzjoni ta' 24 xahar, li mill-anqas tnax-il xahar minnhom iridu jitqattgħu fi btieti tal-ballut. L-inbejjed rożè/"clarete" u l-inbejjed bojod b'perjodu minimu ta' maturazzjoni ta' 18-il xahar, li mill-anqas sitt xhur minnhom jitqattgħu fi btieti tal-ballut. "RESERVA": inbejjed ħomor b'perjodu minimu ta' maturazzjoni ta' 36 xahar, li mill-anqas tnax-il xahar minnhom iridu jitqattgħu fi btieti tal-ballut, bil-bqija tal-perjodu mqatta' fil-flixkun. L-inbejjed rożè/"clarete" u l-inbejjed bojod b'perjodu minimu ta' maturazzjoni ta' 24 xahar, li mill-anqas sitt xhur minnhom iridu jitqattgħu fi btieti tal-ballut, u l-bqija tal-perjodu jrid jitqatta' fil-flixkun. "GRAN RESERVA": inbejjed ħomor b'perjodu minimu ta' maturazzjoni ta' 60 xahar, li mill-anqas 24 xahar minnhom iridu jitqattgħu fi btieti tal-ballut, bil-bqija tal-perjodu li jitqatta' fil-flixkun. L-inbejjed rożè/"clarete" u l-inbejjed bojod irid ikollhom perjodu minimu ta' maturazzjoni ta' 48 xahar, u mill-anqas sitt xhur minnhom iridu jitqattgħu fi btieti tal-ballut, u l-bqija tal-perjodu jitqatta' fil-flixkun. Kundizzjonijiet ta' maturazzjoni Prattiki enoloġiċi speċifiċi L-inbejjed ħomor, rożè/"clarete" u bojod li jridu jkunu tħallew jimmaturaw f'bittija għal perjodu ta' mill-anqas tliet xhur. Kundizzjonijiet ta' maturazzjoni Prattiki enoloġiċi speċifiċi Għall-inbejjed "Crianza", "Reserva" u "Gran Reserva", btieti tal-ballut b'kapaċità massima ta' 330 litru. Għall-inbejjed "Roble/Barrica", massimu ta' 600 litru. Restrizzjoni rilevanti dwar il-produzzjoni tal-inbejjed L-inbejjed koperti mid-DOP "RIBERA DEL DUERO" jridu jirrispettaw il-proporzjonijiet li ġejjin ta' varjetajiet għal kull tip ta' nbid fil-produzzjoni tagħhom: L-inbejjed ħomor: għandu jkun fihom minimu ta' 95 għal kull 100 għenba ta' varjetajiet tal-għeneb ħomor awtorizzati skont din l-Ispeċifikazzjoni tal-Prodott. Il-porzjon tal-varjetajiet Temprarillo, Tinto Fino, jew Tinta del País ma jistax ikun anqas minn 75 %. L-inbejjed rożè/"clarete": dawn iridu jsiru b'mill-anqas 50 % tal-varjetajiet ħomor awtorizzati f'din l-Ispeċifikazzjoni. L-inbejjed bojod: dawn iridu jsiru b'minimu ta' 75 % tal-varjetà Albillo Mayor. VARJETAJIET ĦOMOR 7 000 kilogramma ta' għeneb għal kull ettaru VARJETAJIET ĦOMOR 50,4 ettolitru għal kull ettaru VARJETAJIET BOJOD 9 500 kilogramma ta' għeneb għal kull ettaru VARJETAJIET BOJOD 68,4 ettolitru għal kull ettaru IL-PROVINĊJA TA' SEGOVIA: ALDEHORNO, HONRUBIA DE LA CUESTA, MONTEJO DE LA VEGA DE LA SERREZUELA u VILLAVERDE DE MONTEJO (VILLALVILLA DE MONTEJO). Din il-karatteristika distintiva ssib l-espressjoni tagħha fl-aċidità naturali bbilanċjata tal-inbejjed. Fil-każ tal-inbejjed il-ħomor, fattur distintiv ieħor huwa l-kontenut għoli ta' fenol, li fih it-tonalitajiet blu mill-antoċijanini u mill-vitisini huma notevoli, kif inhu t-tannin ta' kwalità polimerika għolja. Din hija ċertament żona li hija adattata biss għall-produzzjoni ta' nbejjed ta' kwalità fejn jeħtieġ li jsiru adattamenti għas-siti tat-tħawwil, għall-varjetajiet, għas-saħħa tal-pjanti, għall-prattiki tat-tkabbir, eċċ. Minbarra l-kundizzjonijiet partikolari fiż-żona deskritta hawn fuq, hemm il-karatteristiċi speċifiċi għall-iżvilupp tal-varjetà Tinto Fino f'din iż-żona, li jagħtu lill-inbejjed il-personalità unika tagħhom. Dan l-adattament tal-varjetà, li jagħmilha awtoktona, jagħti lill-materja prima kundizzjonijiet speċjali għall-produzzjoni ta' nbejjed fini li jżommu tajjeb, kif intwera matul is-sekli kif ukoll bil-mod li llum l-inbejjed protetti huma kummerċjalizzati, u li huma favoriti tal-konsumaturi. Sadanittant, il-varjetà Albillo Mayor tista' titqies bħala l-varjetà ewlenija ta' nbid abjad taż-żona, peress li storikament hija l-aktar varjetà li ġiet imħawla b'mod estensiv fir-reġjun. Barra minn hekk, l-inbejjed bojod fiż-żona tradizzjonalment dejjem kienu magħmulin fuq il-bażi ta' din il-varjetà. L-ibbottiljar fiż-żona ġeografika demarkata Fil-leġiżlazzjoni nazzjonali Tip ta' kundizzjoni ulterjuri: L-ippakkjar fiż-żona ġeografika demarkata Deskrizzjoni tal-kundizzjoni Il-proċess tal-produzzjoni tal-inbid jinkludi l-ibbottiljar u l-maturazzjoni sussegwenti tal-inbejjed, u għalhekk il-karatteristiċi organolettiċi u fiżikokimiċi deskritti f'din l-Ispeċifikazzjoni jistgħu jiġu ggarantiti biss jekk l-operazzjonijiet kollha tal-immaniġġjar tal-inbid iseħħu fiż-żona ta' produzzjoni. L-ibbottiljar tal-inbejjed koperti mid-DOP "Ribera del Duero" huwa wieħed mill-fatturi kritiċi għall-ksib tal-karatteristiċi stabbiliti fl-Ispeċifikazzjoni. B'konsegwenza ta' dan, u bil-għan li tiġi żgurata l-kwalità u tiġi pprovduta garanzija fir-rigward tal-oriġini u tal-kontroll, dan irid isir fil-fabbriki tal-inbid li jinsabu fl-impjanti tal-ibbottiljar irreġistrati fiż-żona ta' produzzjoni. Rekwiżiti tat-tikkettar Id-dritt tal-Unjoni Tip ta' kundizzjoni ulterjuri: Dispożizzjonijiet addizzjonali relatati mat-tikkettar Deskrizzjoni tal-kundizzjoni L-inbejjed protetti kollha jrid ikun fihom id-denominazzjoni ġeografika "Ribera del Duero" fuq it-tikketta. It-terminu tradizzjonali li jissostitwixxi d-DOP huwa "Denominazzjoni ta' Oriġini" (DO). Rekwiżiti tat-tikkettar Minn korp li jmexxi d-DOP/IĠP fejn dan huwa previst mill-Istati Membri. Tip ta' kundizzjoni ulterjuri: Dispożizzjonijiet addizzjonali relatati mat-tikkettar Deskrizzjoni tal-kundizzjoni L-inbejjed protetti jistgħu jużaw it-termini tradizzjonali "CRIANZA", "RESERVA" u "GRAN RESERVA" dment li jissodisfaw il-kundizzjonijiet tal-maturazzjoni stipulati fl-Ispeċifikazzjoni (Taqsima 3(b)(2)). L-inbejjed protetti jistgħu jużaw it-termini "ROBLE/BARRICA" dment li jissodisfaw il-kundizzjonijiet ta' maturazzjoni stipulati fl-Ispeċifikazzjoni (Taqsima 3(b)(2)). Rekwiżiti tat-tikkettar Minn korp li jmexxi d-DOP/IĠP fejn dan huwa previst mill-Istati Membri. Tip ta' kundizzjoni ulterjuri: Dispożizzjonijiet addizzjonali relatati mat-tikkettar Deskrizzjoni tal-kundizzjoni L-inbejjed protetti mid-DOP "RIBERA DEL DUERO", bħala denominazzjoni fakultattiva jistgħu jużaw l-isem ġeografiku ta' kwalunkwe wieħed mill-postijiet ġeografiċi iżgħar (insedjamenti) elenkati fil-punt 5 ta' dan id-dokument, sakemm 85 % tal-għeneb li jintuża biex isir l-inbid jiġi minn irqajja' li jinsabu fil-post ġeografiku iżgħar indikat. Din il-komunikazzjoni hija ppubblikata skont l-Artikolu 17(5) tar-Regolament Delegat tal-Kummissjoni (UE) 2019/33. Ir-referenza għall-Kodiċi Ġeografiku Uffiċjali tal-2019 ġiet indikata fil-punt IV tal-Ispeċifikazzjoni tal-Prodott sabiex tiġi ċċarata l-lista tal-muniċipalitajiet li jiffurmaw iż-żona ġeografika u ż-żona fil-viċinanza immedjata. Din ir-referenza għamlitha possibbli li jiġi vverifikat li l-ismijiet tal-muniċipalitajiet ta' "Mercurol" u "Veaunes" fid-département ta' Drôme fiż-żona fil-viċinanza immedjata, huma miġbura taħt l-isem "Mercurol-Veaunes". Dan l-aġġornament sar ukoll fil-punt "Rekwiżiti oħra applikabbli" ta' dan id-Dokument Uniku. Il-punt VI tal-Ispeċifikazzjoni tal-Prodott – Tħarriġ tal-vinja, ġie kkompletat permezz ta' dispożizzjoni li timponi t-tħawwil ta' materjal veġetali mhux mimsus mill-flavescence dorée (marda tad-dwieli). Din id-dispożizzjoni nkitbet u ddaħlet kif ġej fil-punt "Prattiki tal-produzzjoni tal-inbid - prattiki ta' kultivazzjoni" ta' dan id-Dokument Uniku: "Mill-1 ta' Jannar 2020, it-tħawwil u s-sostituzzjonijiet tad-dwieli, għandu jsir b'materjal veġetali li jkun ġie ttrattat bil-misħun jew bi kwalunkwe trattament ieħor rikonoxxut mill-Ministeru għall-Agrikoltura kontra l-flavescence dorée." DOP - Denominazzjoni ta' Oriġini Protetta Id-Denominazzjoni ta' Oriġini "Cornas" hija riżervata għall-inbejjed ħomor bla gass. L-inbejjed għandhom qawwa alkoħolika naturali minima skont il-volum ta' 10,5 %. Fl-istadju tal-ippakkjar, l-inbejjed ikollhom kontenut ta' aċidu maliku ta' 0,4 grammi jew inqas għal kull litru. Fl-istadju tal-ippakkjar, l-inbejjed ikollhom kontenut ta' zokkor fermentabbli (glukożju u fruttożju): ta' 3 grammi jew inqas kull litru, għall-inbejjed li jkollhom qawwa alkoħolika naturali skont il-volum ta' 13,5 % jew inqas; ta' 4 grammi jew inqas kull litru, għall-inbejjed li jkollhom qawwa alkoħolika naturali skont il-volum ta' aktar minn 13,5 %. Wara l-arrikkiment, l-inbejjed ma għandhomx jaqbżu l-qawwa alkoħolika totali skont il-volum ta' 13,5 %. Il-kontenut ta' aċidità totali, ta' aċidità volatili mhux speċifikata u ta' diossidu tal-kubrit totali huwa dak stabbilit mir-regolamenti Komunitarji. L-inbejjed huma esklużivament inbejjed ħomor, peress li "Cornas" hija l-unika Denominazzjoni ta' Oriġini Kkontrollata tad-denominazzjonijiet kollha msejħa "Côtes du Rhône septentrionales" fejn l-inbid huwa prodott esklużivament mill-varjetà syrah N. L-inbejjed dejjem ikollhom kulur karatteristiku skur ħafna, lewn il-granata, kważi iswed, li jaqleb lejn tonalitajiet lewn l-ambra aktar ma jimmaturaw. Huma qawwija u robusti u jilħqu l-milja tagħhom wara żamma fit-tul. Minħabba din l-istruttura tagħhom, spiss huma meqjusin bħala "virili". Id-densità minima tat-tħawwil tad-dwieli hija ta' 4 400 pjanta għal kull ettaru; L-erja massima disponibbli għal kull dielja hija ta' 2,30 metru kwadru; din l-erja tinkiseb billi jiġu mmultiplikati d-distanzi bejn ir-ringieli u l-ispazju bejn il-pjanti fl-istess ringiela; L-ispazju bejn ir-ringieli fil-vinji huwa ta' 2,50 metru jew inqas. Id-dwieli jinżabru b'massimu ta' 8 rimjiet kull pjanta, skont it-tekniki li ġejjin: żabra qasira bi zkuk qosra (sġajra, cordon de Royat b'fergħa waħda jew tnejn); żabra tat-tip Guyot sempliċi jew doppja. L-għoli massimu tal-kurdun huwa ta' 0,60 metri. Dan l-għoli jitkejjel mill-art sal-parti l-baxxa tal-fergħa. L-inbejjed jinkisbu minn għeneb li jinqata' bl-idejn. L-għenieqed tal-għeneb jiġu ttrasportati sħaħ sal-post ta' produzzjoni tal-inbid. Mill-1 ta' Jannar 2020, it-tħawwil u s-sostituzzjonijiet tad-dwieli, għandhom isiru b'materjal veġetali li jkun ġie ttrattat bil-misħun jew bi kwalunkwe trattament ieħor rikonoxxut mill-Ministeru għall-Agrikoltura kontra l-flavescence dorée. Huwa pprojbit kull trattament termiku tal-ħsad tal-għeneb għall-inbid fejn it-temperatura taqbeż l-40 °C; L-użu tal-biċċiet tal-injam huwa pprojbit; Minbarra d-dispożizzjonijiet ta' hawn fuq, l-inbejjed għandhom ikunu konformi mal-obbligi stabbiliti fil-livell tal-UE kif ukoll fil-Kodiċi Rurali u tas-Sajd Marittimu f'dak li għandu x'jaqsam mal-prattiki enoloġiċi użati. 46 ettolitru għal kull ettaru Il-ħsad tal-għeneb, il-produzzjoni u l-maturazzjoni tal-inbejjed isiru kollha fit-territorju tal-muniċipalità ta' Cornas, fid-département ta' Ardèche. Fl-organizzazzjoni tad-denominazzjonijiet ta' oriġini kkontrollati tal-Vallée du Rhône, id-Denominazzjoni ta' Oriġini Kkontrollata "Cornas" tagħmel parti mill-"Crus des Côtes du Rhône". Filwaqt li tinsab fil-parti tat-Tramuntana tad-Denominazzjoni ta' Oriġini Kkontrollata "Côtes du Rhône", id-Denominazzjoni ta' Oriġini Kkontrollata "Cornas" hija l-iktar waħda fin-Nofsinhar għall-produzzjoni ta' nbejjed ħomor. Fil-fatt il-vinja tinsab fuq ix-xatt tal-lemin tar-Rhône, faċċata tal-belt ta' Valence, bejn iż-żoni ġeografiċi tad-denominazzjonijiet ta' oriġini kkontrollati "Saint-Péray" u "Saint-Joseph". Iż-żona ġeografika hija demarkata fuq il-muniċipalità ta' Cornas waħedha, fid-département ta' Ardèche. Iż-żona ġeografika tad-denominazzjoni "Cornas" tinkludi art f'forma ta' anfiteatru essenzjalment tal-granit, esposta sew, protetta mill-irjieħ u sħuna, u magħmula minn għoljiet imtarrġa mqassma f'għelieqi permezz ta' ħitan baxxi li l-komunità ta' produtturi tal-inbid bniet b'paċenzja kbira u għadha tieħu ħsiebhom, bl-għan li tippreżerva kemm il-potenzjal ta' produzzjoni kif ukoll il-pajsaġġ relatat. Peress li għadhom iżommu t-tradizzjoni li jaqtgħu l-għeneb bl-idejn, il-produtturi tal-inbid ta' "Cornas" jikkontribwixxu għaż-żamma tal-oriġinalità u tal-karatteristiċi ta' din il-vinja tal-għoljiet. Il-mesoklima aktarx hija l-element li minnu ħadet l-isem il-muniċipalità tad-Denominazzjoni ta' Oriġini Kkontrollata, peress li bil-Keltiku "Cornas" tfisser "art maħruqa". Dawn il-kundizzjonijiet moderati tal-klima jwasslu għal maturità bikrija li tispjega għalfejn, għalkemm tinsab biss 12-il kilometru fin-Nofsinhar tat-territorju tad-Denominazzjoni ta' Oriġini Kkontrollata "Hermitage", il-ħsad f'"Cornas" spiss jibda ġimgħa qabel. Dawn il-kundizzjonijiet naturali kollha ppermettew li hawnhekk titħawwel il-varjetà syrah N, varjetà simbolika ta' dan it-territorju, anki jekk infirxet f'reġjuni oħrajn. L-għeneb, li ġej minn irqajja' ta' art demarkati b'attenzjoni, isir kmieni u joffri nbid virili kkaratterizzat minn kulur iswed, tannini abbondanti iżda fini, aromi qawwija, struttura li tiżgura nbejjed tajbin għal maturazzjoni fit-tul, u bi kwalità rikonoxxuta minn kulħadd u madwar id-dinja, imfaħħra tul is-sekli kif tixhed l-abbundanza ta' arkivji. Id-Denominazzjoni ta' Oriġini Kkontrollata "Cornas" sawret il-fama tagħha biss fuq l-inbid aħmar, b'mod parallel ma' "Saint-Péray", id-denominazzjoni ta' oriġini kkontrollata ġara, li tirrikonoxxi biss l-inbid abjad. Minbarra l-karatteristiċi organolettiċi tiegħu, iċ-ċokon tal-vinja tiegħu u l-klima tiegħu, "Cornas" jikseb l-oriġinalità u l-identità tiegħu mill-unità tiegħu (muniċipalità waħda biss, varjetà waħda biss u ħamrija essenzjalment granitika). Qafas ġuridiku: Leġiżlazzjoni nazzjonali Tip ta' rekwiżit addizzjonali: Deskrizzjoni tar-rekwiżit: It-tikkettar tal-inbejjed li jgawdu mid-Denominazzjoni ta' Oriġini Kkontrollata jista' jispeċifika l-isem ta' unità ġeografika iżgħar, bil-kundizzjoni li: tkun post irreġistrat; dak il-post ikun jidher fuq id-dikjarazzjoni tal-ħsad. It-tikkettar tal-inbejjed li jibbenefikaw mid-Denominazzjoni ta' Oriġini Kkontrollata jista' jispeċifika l-unità ġeografika ikbar "Cru des Côtes du Rhône" jew "Vignobles de la Vallée du Rhône". Il-kundizzjonijiet tal-użu tal-unità ġeografika ikbar "Vignobles de la Vallée du Rhône" huma speċifikati fil-ftehim iffirmat bejn id-diversi korpi ta' ħarsien u ta' ġestjoni kkonċernati. Qafas ġuridiku: Leġiżlazzjoni nazzjonali Tip ta' rekwiżit addizzjonali: Deroga dwar il-produzzjoni fiż-żona ġeografika demarkata Deskrizzjoni tar-rekwiżit: Iż-żona fil-viċinanza immedjata, definita b'deroga għall-vinifikazzjoni tal-inbejjed, hija magħmula mit-territorju tal-muniċipalitajiet li ġejjin, fuq il-bażi tal-Kodiċi Ġeografiku Uffiċjali tal-1 ta' Jannar 2019: Ir-Renju Unit Klassi 1.1. Laħam frisk (u l-ġewwieni) "West Country Lamb" huwa l-isem applikat għal karkassi, nofs karkassi jew qatgħat tal-ħaruf li ġejjin min-nagħaġ imwielda u mrobbija fir-reġjun tal-West Country tal-Ingilterra, u maqtula skont l-istandards tal-organizzazzjoni Meat South West (MSW) jew standards ekwivalenti. In-nagħaġ ma għandux ikollhom aktar minn 12-il xahar meta jaslu għall-qatla. Il-laħam minn annimali li huma (i) imwielda qabel l-1 ta' Ottubru fi kwalunkwe sena u (ii) maqtula bejn l-1 ta' Jannar u t-30 ta' April tas-sena ta' wara, irid ikun soġġett għal maturazzjoni. Dan jista' jinkludi minimu ta' ħamest ijiem ta' kundizzjonament fil-kesħa bejn il-qatla u l-bejgħ lill-konsumatur finali, jew wieħed mill-proċessi ta' maturazzjoni speċifikati fil-Meat & Livestock Commission (MLC) Lamb Blueprint tal-1994 (dawn jinkludu l-istimulazzjoni elettrika u d-dendil mill-għadma tal-ġenb). Il-piż tal-laħam lest għandu jkun bejn 9 kg u 26 kg ta' piż mejjet. Id-dieta speċifika, ibbażata fuq il-ħaxix, ittejjeb il-kompożizzjoni kimika tal-muskolu tal-ħaruf (ara t-Tabella 1 hawn taħt) u ttejjeb ukoll il-kwalitajiet organolettiċi tal-laħam meta mqabbla ma' nagħaġ li jitrabba fuq il-konċentrati. Dan jirriżulta f'laħam b'togħma iktar bnina, li jwassal għal esperjenza ta' ikel eċċellenti. Il-kulur tax-xaħam jista' jkun minn abjad għal lewn il-krema, iżda d-dieta speċifika tinkoraġġixxi lewn il-krema. Il-kulur tal-laħam ivarja minn roża sa aħmar skur, bil-maturazzjoni tirriżulta f'laħam ta' lewn aħmar iktar skur. L-ispeċifikazzjoni tal-klassifikazzjoni tal-karkassa (ibbażata fuq is-sistema EUROP), biex tiżgura kwalità tal-ikel mill-aqwa, hija: Karkassi kklassifikati b'konformazzjoni O jew aħjar, b'xaħam ta' 2 sa 3H; Id-daqs tal-karkassi jista' jvarja, u dan jirrifletti l-preferenzi tas-suq u t-tip ta' nagħġa. Wara l-qatla, il-"West Country Lamb" jiġi kkummerċjalizzat f'għadd ta' forom, kif ġej: Karkassi sħaħ għajr għall-ġewwieni li ma jittikilx, il-ġilda, ir-ras u s-saqajn. Il-kliewi u xaħam assoċjat jistgħu jitħallew fil-post. Naħa sħiħa: nofs il-karkassa maqsuma għat-tul. Qatgħat ewlenin: prodotti billi karkassi/nofs karkassi jinqasmu f'partijiet iżgħar, li jintgħarfu (biex jissodisfaw il-preferenzi tal-konsumaturi). Dawn il-qatgħat jistgħu jiġu ppreżentati bl-għadam jew mingħajr għadam u fi ppakkjar protettiv. -Ġewwieni li jista' jittiekel, miksub qabel il-klassifikazzjoni. Il-"West Country Lamb" jista' jinbiegħ frisk (imkessaħ) jew iffriżat. Il-ħrief jistgħu jintgħalfu s-suppliment waqt il-fatma u fl-aħħar fażi tas-simna, f'liema każ id-dettalji tal-ingredjenti u x-xiri huma rreġistrati mill-bidwi fir-reġistru tal-għalf u vverifikati mill-ispetturi tal-aċċertament biex jiġi żgurat teħid minimu ta' foraġġ ta' 70 %. L-iskema teħtieġ sistema estensiva b'perjodu xieraq ta' ragħa, tipikament xahrejn, qabel il-qatla. Il-ħrief għandhom ikunu mwielda, mrobbija u msemmna sal-qatla fir-reġjun tal-West Country. Iż-żona ġeografika tikkonsisti fis-sitt kontej ta' Cornwall, Devon, Dorset, Gloucestershire, Somerset u Wiltshire, li flimkien jiffurmaw ir-reġjun tal-West Country tal-Ingilterra. Speċifiċità taż-żona ġeografika: Ir-rabta bejn il-"West Country Lamb" u ż-żona ġeografika tissejjes fuq il-kwalità u fuq karatteristiċi oħra tal-prodott. Il-West Country tal-Ingilterra huwa deskritt bħala peniżola tal-mergħat. Id-distinzjoni bejn mergħa u art li tinħadem żviluppat parzjalment bħala riżultat tat-tipi differenti ta' ħamrija. Il-West Country għandu proporzjon għoli ta' ħamrija taflija u kannella li fiha jikber il-ħaxix iżda li mhijiex ideali għall-kultivazzjoni tar-raba'. Żoni ta' raba' maħduma għandhom proporzjon ikbar ta' ħamrija taflija u ħamrija ramlija, li minnhom l-ilma jiskula iktar faċilment. Barra minn hekk, il-West Country tal-Ingilterra għandu l-ogħla temperatura medja u l-ogħla temperaturi minimi u massimi fir-Renju Unit. Il-West Country huwa l-akbar u l-aktar reġjun agrikolu fl-Ingilterra. L-ambjent tiegħu huwa wieħed mill-ogħna fir-Renju Unit. L-irziezet f'dan ir-reġjun jipproduċu ammont stmat ta' 21 % tan-nagħaġ fl-Ingilterra, u huwa dan, flimkien mas-sehem tiegħu ta' 24 % tal-produzzjoni taċ-ċanga, li għen biex jifforma u jmantni l-pajsaġġ u l-patrimonju tar-reġjun. Id-densità għolja ta' bhejjem ħeġġet l-iżvilupp ta' settur kbir tal-ipproċessar tal-laħam, li joħloq opportunitajiet ta' impjiegi tant meħtieġa fir-reġjun. It-taħlita fil-West Country ta' temperaturi sħan u temperaturi moderati, xita mqassma sew matul is-sena, u ħamrija fonda li żżomm it-tira, tfisser li l-ħaxix u l-għelejjel għall-foraġġ jistgħu jitkabbru, u jsir ir-ragħa għalihom kważi tul is-sena kollha. Il-ħaxix jikber f'parti kbira tar-reġjun għal aktar minn 300 jum tas-sena. Dan it-tkabbir tul is-sena kollha huwa n-norma fil-West Country, u jixhed għaliex it-trobbija tal-bhejjem tippredomina. Barra minn hekk, aktar minn 25 % tal-mergħa fil-West Country tinsab jew f'Parks Nazzjonali jew f'Żoni ta' Ġmiel Naturali Eċċezzjonali (AONBs – Areas of Outstanding Natural Beauty), u r-reġjun għandu aktar minn 57 % ta' mergħat li fihom ħafna fjuri fir-Renju Unit. Riċerka mwettqa mill-Università ta' Bristol turi li t-togħma tal-ħaruf hija iktar qawwija u tintogħġob iktar meta dan ikun ġie magħluf il-ħaxix pjuttost milli l-konċentrati. Barra minn hekk, minħabba l-klima moderata unika u t-tkabbir tal-ħaxix tul is-sena kollha, il-ħrief huma mrobbija tul is-sena kollha fir-reġjun. Speċifiċità tal-prodott Fil-West Country hemm dipendenza kbira fuq il-ħaxix frisk u l-ħaxix ikkonservat. Dan jipproduċi effett karatteristiku fuq il-kwalità tal-laħam u l-valur nutrittiv tal-ħaruf f'termini ta' kompożizzjoni ta' aċidu xaħmi, kontenut ta' vitamina E u kwalità sensorjali. Esperimenti xjentifiċi wrew biċ-ċar dawn l-effetti. Dawn urew differenza fil-kompożizzjoni ta' aċidu xaħmi bejn ħrief imrobbija fuq dieta msejsa fuq il-qmuħ (konċentrati) u fuq dieta msejsa fuq il-ħaxix (Tabella 1). Dawk mitmugħa l-ħaxix kellhom profil ta' aċidu xaħmi li kien pjuttost differenti minn dawk magħlufa l-konċentrati. L-aċidu linolejku u l-prodott tiegħu (aċidu arakidoniku), it-tnejn xaħmijiet aċidużi n-6 (omega-6), kienu ogħla fil-muskoli tal-ħrief magħlufa l-konċentrati; u l-aċidu linoleniku, u l-prodotti tiegħu l-aċidu ejkosapentenojku u l-aċidu dokosaessenojku, kollha aċidi xaħmin n-3 (omega-3), kienu ogћla fil-muskoli ta' ħrief magħlufa l-ħaxix. Il-proporzjon ta' aċidi xaħmin n-6 ma' aċidi xaħmin n-3 kien ferm ogħla fl-annimali magħlufa l-konċentrati. Il-proporzjon rakkomandat għad-dieta tal-bniedem huwa 4 jew inqas, li intlaħaq faċilment fil-ħrief magħlufa l-ħaxix iżda mhux fil-ħrief magħlufa l-konċentrati. Proporzjon sempliċi li jiddistingwi l-ħrief magħlufa l-ħaxix minn dawk magħlufa l-konċentrati huwa 18:2/18:3, billi dan huwa 1,9 u 5 fit-Tabella 1 għall-ħrief magħlufa l-ħaxix u dawk magħlufa l-konċentrati rispettivament. Il-ħaxix, kemm jekk frisk kemm jekk ikkonservat, huwa sors ta' aċidu α-linoleniku, li jista' jkun ikkonvertit fl-annimal f'aċidi xaħmin poliinsaturati (PUFA - polyunsaturated fatty acids) n-3 (omega-3) ta' katina twila, li huma nutrijenti ta' valur fid-dieta tal-bniedem. Il-ħaxix fih ukoll il-vitamina E, u kemm l-aċidi xaħmin n-3 kif ukoll il-vitamina E huma f'konċentrazzjonijiet ogħla f'nagħaġ magħlufa l-ħaxix. Dawn in-nutrijenti jaffettwaw ukoll it-togħma tal-laħam. Għaldaqstant, id-dieti tal-ħaxix u tal-foraġġ jipproduċu profil distintiv ta' aċidu xaħmi fil-muskoli li jiddistingwihom minn dieti fuq il-konċentrati. Valuri ta' madwar 1,5 % aċidu linoleniku, 0,7 % aċidu ejkosapentenojku u > 0,2 % aċidu dokosaessenojku huma deskrittivi tal-ħaruf imrobbi fuq il-ħaxix. Dawn huma perċentwali tal-aċidi xaħmin preżenti, li huwa l-mod kif il-kompożizzjoni tal-aċidu xaħmi ta' spiss tiġi deskritta. Dan l-effett huwa ta' benefiċċju għall-"West Country Lamb". Il-vitamina E li tinstab b'mod naturali fil-ħaxix hija inkorporata fit-tessuti tal-muskoli u tax-xaħam fin-nagħaġ. Dawk mitmugħa silaġġ tal-ħaxix kellhom mill-inqas id-doppju tal-konċentrazzjoni ta' vitamina E fil-muskoli minn dawk mitmugħa l-konċentrati. Dan iwassal biex il-laħam iżomm il-lewn aħmar jgħajjat tiegħu għal żmien itwal waqt il-wiri fil-ħwienet. Studji Brittaniċi jikkonkludu li t-togħma tal-ħaruf hija aħjar f'nagħaġ li jintgħalfu l-ħaxix lejn tmiem is-simna minn f'dawk li jintgħalfu l-ġwież lejn l-aħħar tas-simna. Il-punteġġ għat-togħma tal-ħaruf huwa ferm ogħla bil-ħaxix meta mqabbel mal-konċentrati. Il-punteġġ għat-togħma mhux normali huwa ferm iktar baxx bl-għalf tal-ħaxix. Rapport indipendenti juri li l-karatteristiċi speċjali huma li jkun hemm proporzjon baxx ta' aċidi xaħmin n-6 għal n-3 u konċentrazzjoni għolja ta' vitamina E. 18:2/18:3 proporzjon inqas minn 4 Vitamina E > 3 mg/kg muskolu tal-lojn Ir-razez tan-nagħaġ Polled Dorset and Dorset Horn huma biss żewġ eżempji ta' razez reġjonali li saru jieħdu vantaġġ mill-fatt li l-ħaxix jikber kważi s-sena kollha fir-reġjun. Dawn ir-razez jintużaw minn ħafna bdiewa minħabba l-karatteristiċi naturali ta' tgħammir ta' spiss tagħhom, li jfisser li kapaċi jwelldu fil-ħarifa. Dan jippermetti lill-produtturi jkollhom ħrief lesti għas-suq mill-aħħar ta' Jannar 'il quddiem. Merħliet oħra li jikbru fil-pjanura jwelldu f'Jannar u Frar, filwaqt li t-twelid fl-irziezet li jinsabu fiż-żoni b'iktar għoljiet – Bodomin Moor, Dartmoor u Exmoor – ġeneralment isir f'April u f'Mejju, u b'hekk ikun hemm produzzjoni u provvista naturali ta' ħrief tul is-sena kollha. Il-West Country tal-Ingilterra, bħala riżultat tal-klima, it-topografija, il-ġeoloġija u l-ħdura konsegwenti tiegħu, jagħti kwalitajiet partikolari lill-bovini mrobbija fir-reġjun, u b'hekk lil-laħam minn dawk l-annimali. Proporzjon għoli taż-żona ta' raba' maħduma ta' dan ir-reġjun huwa ħaxix, li huwa ideali għat-trobbija tan-nagħaġ u li jista' jintuża wkoll fl-għalf supplimentari. Hemm argument xjentifiku qawwi u oġġettiv li l-ħaruf imrobbi u pproċessat fil-West Country tal-Ingilterra għandu kwalitajiet li huma intrinsikament marbuta ma' dik iż-żona ġeografika, minħabba d-disponibbiltà akbar ta' u d-dipendenza fuq il-ħaxix fid-dieta, li jwassal għal konċentrazzjonijiet ogħla ta' n-3 PUFA u vitamina E fil-laħam. It-tkabbir tal-ħaxix jiddependi mit-tip ta' ħamrija, mit-temperatura, mix-xita u x-xemx. Fattur ieħor importanti huwa t-topografija, jiġifieri l-altitudni, bit-tkabbir tal-ħaxix jonqos aktar ma tiżdied l-altitudni. Il-klima aktar favorevoli fil-West Country żżid l-għadd ta' jiem li fihom jikber il-ħaxix meta mqabbel ma' reġjuni oħrajn. Il-ħaxix jikber għal aktar minn 220 jum tas-sena fil-partijiet kollha tal-West Country, li mhuwiex il-każ ta' naħiet oħra tal-Brittanja, b'partijiet li jaqbżu t-300 jum ta' tkabbir tal-ħaxix. (It-tieni subparagrafu tal-Artikolu 6(1) ta' dan ir-Regolament) Il-punti IV(1) u (3) tal-Ispeċifikazzjoni tal-Prodott, relatati maż-żona ġeografika u mal-prossimità immedjata, ġew aġġornati b'referenza għall-kodiċi ġeografiku uffiċjali għall-2019. L-isem ta' tliet muniċipalitajiet ġie aġġornat fil-lista tal-muniċipalitajiet li jiffurmaw iż-żona ġeografika, "Fraisse-des-Corbières", "Mayronnes", "Portel-des-Corbières" u dan l-aġġornament ma jikkostitwixxix bidla fit-tqassim taż-żona ġeografika. L-isem ta' muniċipalità jiġi aġġornat fil-lista tal-muniċipalitajiet fiż-żona ta' prossimità immedjata, "Opoul-Perillos" fid-département ta' Pyrénées Orientales. Tali aġġornament ma għandux jikkostitwixxi modifika taż-żona ta' prossimità immedjata. Id-Dokument Uniku ġie aġġornat fil-punti "żona ġeografika demarkata" u "Kundizzjonijiet Addizzjonali - żona ta' prossimità immedjata". Fil-punt V tal-Ispeċifikazzjoni tal-Prodott, ġew integrati varjetajiet sekondarji biex jippermettu adattament aħjar tal-materjal tal-pjanti għall-kundizzjonijiet pedoklimatiċi fiż-żona ġeografika. Il-profil tal-inbejjed tal-AOC huwa miżmum u din l-integrazzjoni hija magħmula sa massimu ta' 10 % tal-varjetajiet tad-dwieli. fl-aħmar: iż-żieda ta' marselan N bħala varjetà anċillari. fir-rożè u l-abjad: iż-żieda ta' carignan blanc B u ta' viognier B. fir-rożè: il-piquepoul noir N minn varjetà tad-dielja prinċipali ssir varjetà tad-dielja sekondarja u l-muscat b'għeneb żgħir abjad B jitneħħa mil-lista ta' varjetajiet tad-dwieli sekondarji peress li dan ma jintużax għall-produzzjoni tal-inbejjed tal-AOC. Ġew emendati l-punti "varjetajiet ewlenin tal-għeneb tal-inbid" u "varjetajiet sekondarji tal-għeneb tal-inbid" tad-Dokument Uniku. Ir-rendiment tal-inbejjed ħomor (il-punt VIII tal-Ispeċifikazzjoni tal-Prodott) tnaqqas meta mqabbel ma' dak tal-inbejjed rożè u bojod, għal 58 hl/ha minflok 60 hl/ha previst qabel għall-inbejjed kollha. Id-Dokument Uniku ġie aġġornat bil-valuri ta' rendiment. B'rabta mal-bidla fir-rendiment tal-inbejjed ħomor, il-kapaċità medja massima għal kull roqgħa għall-inbejjed ħomor fl-Ispeċifikazzjoni tal-Prodott fil-punt VI - Ġestjoni tal-vinja - tnaqqset ukoll għal 8 500 kg/ha minflok 9 000, li oriġinarjament kienet ippjanata għall-inbejjed kollha. Din l-emenda ma taffettwax id-Dokument Uniku. Fil-punt XII(2b) tal-Ispeċifikazzjoni tal-Prodott, il-formulazzjoni tad-dispożizzjoni speċjali ta' tikkettar ġiet aġġornata mingħajr emendi. Il-kliem preċedenti kien kif ġej: "- It-tikkettar ta' nbejjed b'denominazzjoni ta' oriġini kkontrollata jista' jispeċifika l-isem tal-unità ġeografika akbar ta' 'Languedoc'. Id-daqs tal-ittri ta' din id-denominazzjoni ma għandux ikun akbar, kemm fl-għoli u kemm fil-wisa', min-nofs tad-daqs tal-ittri li jiffurmaw l-isem tad-denominazzjoni ta' oriġini kkontrollata." It-terminu "isem" ġie sostitwit b'"unità ġeografika". It-terminu "denominazzjoni ta' oriġini kkontrollata" ġie sostitwit b'"denominazzjoni ta' oriġini". It-test tal-punt "Kundizzjonijiet addizzjonali - Tikkettar" ġie aġġornat. DOP – Denominazzjoni ta' Oriġini Protetta Karatteristiċi analitiċi: L-inbejjed huma nbejjed bojod, ħomor u rożè, mhux frizzanti u xotti. L-inbejjed bojod u rożè għandhom qawwa alkoħolika naturali minima skont il-volum ta' 11,5 % vol. L-inbejjed ħomor għandhom qawwa alkoħolika naturali minima skont il-volum ta' 12 % vol. Fl-istadju tal-ippakkjar u t-tqegħid fis-suq għall-konsumatur l-inbejjed ħomor ikollhom aċidu maliku ta' mhux aktar minn 0,4 grammi għal kull litru. Fl-istadju tal-ippakkjar u t-tqegħid fis-suq għall-konsumatur l-inbejjed ħomor b'qawwa alkoħolika naturali skont il-volum ta' mhux aktar minn 14 % ikollhom kontenut ta' zokkor fermentabbli (glukożju + fruttożju) ta' mhux aktar minn 3 grammi għal kull litru, l-inbejjed ħomor li jkollhom qawwa alkoħolika ta' aktar minn 14 % għandhom kontenut ta' zokkor fermentabbli (glukożju + fruttożju) ta' mhux aktar minn 4 grammi għal kull litru; l-inbejjed bojod u rożè għandhom kontenut ta' zokkor fermentabbli (glukożju + fruttożju) ta' mhux aktar minn 4 grammi għal kull litru. Il-kontenut ta' aċidità totali, aċidità volatili, u ta' diossidu tal-kubrit totali huwa dak stabbilit fir-regoli Komunitarji. L-inbid aħmar, xott, isir b'żewġ varjetajiet tad-dwieli jew aktar, fejn ta' spiss tkun inkluża l-varjetà tad-dielja carignan N. Din il-varjetà tikkontribwixxi għall-istruttura tal-inbejjed filwaqt li l-varjetajiet taf-dwieli l-oħrajn jipprovdu r-rotondità u l-kumplessità aromatika. Dawn huma nbejjed ġeneralment ibbilanċjati, robusti u qawwijin, ħafna drabi bi sfumaturi ta' frott aħmar intens u ta' ħwawar. Jistgħu jiġu kkunsmati meta mhumiex maturi, iżda huma adattati sew għall-maturazzjoni. L-inbid rożè huwa nbid xott, b'riħa eleganti, u ħafna drabi b'noti tal-fjuri u tal-frott. It-togħma hija friska b'rotondità sabiħa. L-inbid abjad huwa nbid xott u huwa kkaratterizzat prinċipalment minn aromi eleganti ta' fjuri bojod u bilanċ ibbażat fuq ir-rotondità u l-finezza. Prattika enoloġika speċifika Għall-produzzjoni tal-inbejjed rożè, l-użu tal-faħam tal-kannol għall-użu enoloġiku huwa awtorizzat mill-produttur tal-inbid, esklussivament fir-rigward tal-most li joħroġ mill-pressa u nbejjed ġodda li jkunu għadhom qed jiffermentaw u fi proporzjon li ma jistax jaqbeż l-20 % tal-volum tal-inbejjed rożè prodotti mill-produttur tal-inbid ikkonċernat għall-ħsad inkwistjoni. Minbarra d-dispożizzjonijiet ta' hawn fuq, f'dak li għandu x'qasam mal-prattiki enoloġiċi użati, l-inbejjed għandhom jikkonformaw mar-rekwiżiti kollha stabbiliti fil-livell Komunitarju kif ukoll fil-Kodiċi Rurali u tas-Sajd Marittimu. Prattika tal-kultivazzjoni Id-densità minima tat-tħawwil tad-dwieli hija ta' 4 000 dielja għal kull ettaru. Dawn id-dwieli ma għandhomx ikollhom distanza bejn ir-ringieli ta' aktar minn 2,50 metri. L-erja massima disponibbli għal kull dielja hija ta' 2,5 metri kwadri. Din l-erja tinkiseb billi jiġu mmultiplikati d-distanzi bejn ir-ringieli u l-ispazju bejn id-dwieli fl-istess ringiela. Meta jitħarrġu bl-użu tas-sistema gobelet, id-dwieli jinżabru biex ikollhom daqs żgħir b'massimu ta' 6 fergħat għal kull dielja. Kull fergħa għandha jkollha massimu ta' żewġ rimjiet. Meta jiħarrġu bl-użu tas-sistema Cordon de Royat, id-dwieli jinżabru biex ikollhom daqs żgħir: jew b'massimu ta' 6 fergħat għal kull dielja, fejn kull fergħa jkollha massimu ta' żewġ rimjiet; jew b'massimu ta' 10 fergħat għal kull dielja, fejn kull fergħa jkollha massimu ta' rimja waħda. L-irrigazzjoni tista' tiġi awtorizzata. Għall-inbejjed bojod u rożè 60 ettolitru għal kull ettaru Għall-inbejjed ħomor 58 ettolitru għal kull ettaru Il-ħsad tal-għeneb, il-vinifikazzjoni u l-produzzjoni tal-inbejjed isiru fit-territorju tal-muniċipalitajiet li ġejjin fid-département ta' Aude fuq il-bażi tal-kodiċi ġeografiku uffiċjali tal-2019: Il-muntanji ta' Corbières jiffurmaw magħlaq naturali, storiku u kulturali mar-reġjun ta' Roussillon, u l-vinja tagħhom tiftaħ fuq il-Baħar Mediterran u l-pjanura tal-Languedoc. Għal żmien twil bil-fruntiera ma' Spanja, ir-reġjun ta' Corbières tilef l-istatus tiegħu ta' fruntiera fl-1659 bl-iffirmar tat-Trattat tal-Pirinej, li reġa' għaqqad il-"Katalunja tat-Tramuntana" ma' Franza. Fuq medda ta' 60 kilometru, mill-kosta tan-Narbonne sal-bibien ta' Carcassonne, ir-reġjun ta' Corbières joffri sensiela ta' baċiri varjati maqsuma f'erba' jew ħames unitajiet ġeografiċi differenti integrati f'dawn il-muntanji uniċi. Il-klima Mediterranja hija mifruxa mal-muntanji kollha u, apparti mill-qċaċet, il-veġetazzjoni Mediterranja tiddomina u tiġġieled għall-ispazju mad-dwieli fil-qalba ta' reġjun niexef ħafna li huwa suġġett għall-irjieħ kważi 300 jum fis-sena. Il-produtturi, minn ġenerazzjoni għal oħra, bnew il-"Corbières", f'dan il-magħlaq ikkompartimentalizzat, imdawwal iżda diffiċli, fejn l-episodji rari tax-xita fil-ħarifa u fir-rebbiegħa xi drabi jkunu vjolenti. Stabbilew taħwil razzjonali ta' varjetajiet tad-dwieli, fejn adattaw prattiki ta' kultivazzjoni u modi ta' tħarriġ għas-sitwazzjonijiet diversi. Għaldaqstant, il-varjetà tad-dielja carignan N, li hija komuni ħafna, tibqa' l-varjetà tad-dielja favorita li hija perfettament adattata għall-klima sħuna, niexfa u mifruxa fiż-żona fl-aktar sitwazzjonijiet diffiċli,. Barra din, hemm il-varjetajiet tad-dwieli grenache N, mourvèdre N u syrah N. Din tal-aħħar, fi stadju bikri, titħawwel fi rqajja' b'ħamrija aktar fonda u friska. Sensittiva għar-riħ, din ġeneralment tintrifed fuq kannizzata. Il-varjetà tad-dielja mourvèdre N, aktar tardiva, tinsab fl-aktar ħamrija sħuna, fuq it-trufijiet kostali u fi rqajja' mkennija. Dejjem stabbilita, il-varjetà tad-dielja grenache N tokkupa l-għoljiet rqaq u aridi tal-varjetà tad-dielja carignan N. Bl-allinjament tal-irqajja' ġeografiċi fi ħdan id-denominazzjoni mal-varjetajiet tad-dwieli, il-produtturi tal-inbid juru, fl-inbejjed, il-potenzjal tal-ispazji ġeblija u mhux fondi, li jagħtu lill-inbejjed ħomor l-istruttura u l-qawwa tagħhom, u l-potenzjal tal-ħamrija aktar fonda u friska, li tagħti lill-inbejjed rożè l-aromi karatteristiċi tal-frott, filwaqt li jagħmlu l-aħjar użu mill-irqajja' mkennija li jagħtu lill-inbejjed ħomor u rożè dik il-flessibilità tannika u n-noti karatteristiċi tal-frott (b'mod partikolari ta' frott aħmar għall-inbejjed ħomor). Fl-aħħar nett, is-sħana Mediterranja tippermetti li jkun hemm inbejjed bojod u bbilanċjati. Il-komplementarjetà tal-varjetajiet tad-dwieli hija s-saħħa tal-inbejjed bid-denominazzjoni ta' oriġini kkontrollata "Corbières", inbejjed famużi, għal żmien twil bil-monopolju ta' kummerċ lokali żviluppat ħafna, li ppermetta d-distribuzzjoni kbira ħafna tagħhom fis-suq Franċiż. Il-"ħames ulied ta' Carcassonne", il-kastelli de Peyrepertuse, Puylaurens, Quéribus, Termes u Aguilar, mill-għoli tal-qċaċet kalkarji tagħhom, huma xhieda tal-passat imħarbat ta' "Corbières", fejn seħħet il-ġrajja tal-Katarri fuq il-muntanja. Il-fdalijiet tal-abbaziji maestużi ta' Lagrasse u Fontfroide jenfasizzaw ir-rwol essenzjali tal-patrijiet fit-taħwil tad-dielja, l-unika pjanta li kapaċi tagħmel l-aħjar użu mit-territorju fqir u aridu minħabba l-art niexfa, ix-xagħri u l-blat, u li tat lill-produtturi tal-"Corbières" il-kburija tagħhom u d-dinamiżmu tagħhom fid-difiża tar-reputazzjoni tad-denominazzjoni ta' oriġini kkontrollata tagħhom. Qafas ġuridiku: Il-leġiżlazzjoni nazzjonali Tip ta' kundizzjoni supplimentari: Dispożizzjonijiet addizzjonali dwar it-tikkettar Deskrizzjoni tal-kundizzjoni: - It-tikkettar tal-inbejjed b'denominazzjoni tal-oriġini kkontrollata jista' jispeċifika l-isem ta' unità ġeografika iżgħar, sakemm: din tkun post irreġistrat; din tidher fuq id-dikjarazzjoni tal-ħsad. L-isem tal-post irreġistrat għandu jiddaħħal immedjatament wara l-isem tad-denominazzjoni tal-oriġini kkontrollata u għandu jiġi stampat f'karattri li ma jkunux akbar, sew jekk fl-għoli jew fil-wisa', minn nofs id-daqs tal-karattri li jiffurmaw l-isem tad-denominazzjoni ta' oriġini kkontrollata. It-tikkettar tal-inbejjed bid-denominazzjoni ta' oriġini kkontrollata jista' jispeċifika l-isem tal-unità ġeografika akbar tal-"Languedoc". Id-daqs tal-ittri ta' din id-denominazzjoni ma għandux ikun akbar, kemm fl-għoli u kemm fil-wisa', min-nofs tad-daqs tal-ittri li jiffurmaw l-isem tad-denominazzjoni ta' oriġini kkontrollata. Qafas ġuridiku: Il-leġiżlazzjoni nazzjonali Tip ta' kundizzjoni supplimentari: Deroga dwar il-produzzjoni fiż-żona ġeografika demarkata Deskrizzjoni tal-kundizzjoni: Iż-żona tal-prossimità immedjata, definita b'deroga għall-vinifikazzjoni u l-produzzjoni tal-inbejjed, tikkonsisti fit-territorju tal-muniċipalitajiet li ġejjin: